Source: http://dynweb.uef.fi/kokous/2018924-6.HTM
Timestamp: 2019-08-22 10:22:56+00:00
Document Index: 22193757

Matched Legal Cases: ['hD ', 'hD ', 'hD ', 'hD ', 'hD ', 'hD ', 'hD ', 'hD ']

Professorin, puumateriaalitiede, tehtävän tehtäväntäyttöseloste sekä dekaanin ehdotus FT, dosentti Ossi Turusen kutsumisen tehtävään. Tiedekuntaneuvoston kuuleminen.
Puumateriaalitieteen professorin tehtävä sijoittuu tiedekunnan metsätieteiden osastolle Joensuun kampukselle. Tehtävän täytössä on käytetty ilmoittautumista kutsumenettelyharkintaan. Professuuri täytetään määräajaksi johtuen tutkimusalan ja yksikön tutkimus- ja koulutustoiminnan kehittämistilanteesta.
Tehtävään ilmoittautuivat määräaikaan 16.3.2018 mennessä seuraavat henkilöt:
DSc Victor Almeida De Araujo, PhD Barun Shankar Gupta, MMT Henrik Heräjärvi, PhD Alireza Kaboorani, PhD Saip Nami Kartal, DSc Kristiina Lillqvist, FT Katri Luostarinen, MSc Mohsen Miri, PhD Marion Noel, PhD Ciprian Pirvu, PhD Markus Ruggeberg, PhD Jayant Sawant, FT Ossi Turunen ja PhD Xiodong (Alice) Wang.
Itä-Suomen yliopiston johtosäännön 30 §:n mukaisena tehtäväntäyttötoimikuntana on toiminut dekaanin nimeämä työryhmä puheenjohtajanaan dekaani Jukka Jurvelin (pj), varadekaani Elina Oksanen, metsätieteiden osaston johtaja Jyrki Kangas, metsätieteiden osaston varajohtaja Timo Tokola ja kemian laitoksen johtaja Mika Suvanto.
Työryhmä on selvittänyt puumateriaalitieteen professuuriin harkittavan pätevyyttä ja soveltuvuutta sekä edellytyksiä käynnistää yliopistolain mukainen kutsumenettely. Selvittämiseen on kuulunut kärkikandidaattien haastattelu. Selvityksen perusteella työryhmä ehdottaa kutsumenettelyn käynnistämistä FT, dosentti Ossi Turusen kutsumiseksi puumateriaalitieteen professorin tehtävään 1.8.2018 alkaen viiden vuoden määräajaksi. Liitteenä työryhmän muistio, Turusen cv, opetusportfolio ja julkaisuluettelo.
Puumateriaalitieteen professorin tehtävän tehtäväntäyttöseloste sisältää johtosäännön edellyttämät tehtäväalan ja tehtävämäärityksen sekä esityksen tehtävään kutsuttavasta. Tehtävään kutsuttavalta ei edellytetä käytännöllistä perehtyneisyyttä tehtäväalaan. Luonnos tehtäväntäyttöselosteesta liitteenä.
Tiedekuntaneuvosto käsittelee puumateriaalitieteen professorin tehtäväntäyttöselosteen sekä dekaanin ehdotuksen kutsuttavasta.